CELEX: 32017R0430
Language: da
Date: 2017-03-10 00:00:00
Title: Kommissionens gennemførelsesforordning (EU) 2017/430 af 10. marts 2017 om ændring af gennemførelsesforordning (EU) 2016/1713 om fastsættelse af det kvantitative loft for eksport af sukker, der er fremstillet ud over kvoten, indtil udgangen af produktionsåret 2016/17 og om ændring af gennemførelsesforordning (EU) 2016/1810

11.3.2017   
            
            
               DA
            
            
               Den Europæiske Unions Tidende
            
            
               L 66/11
            
         KOMMISSIONENS GENNEMFØRELSESFORORDNING (EU) 2017/430
   af 10. marts 2017
   om ændring af gennemførelsesforordning (EU) 2016/1713 om fastsættelse af det kvantitative loft for eksport af sukker, der er fremstillet ud over kvoten, indtil udgangen af produktionsåret 2016/17 og om ændring af gennemførelsesforordning (EU) 2016/1810
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 139, stk. 2, og artikel 144, første afsnit, litra g),
   under henvisning til Kommissionens forordning (EF) nr. 951/2006 af 30. juni 2006 om gennemførelsesbestemmelser til Rådets forordning (EF) nr. 318/2006, for så vidt angår handel med tredjelande inden for sukkersektoren (2), særlig artikel 7e sammenholdt med artikel 9, stk. 1, og
   ud fra følgende betragtninger:
   
               (1)
            
            
               Ifølge artikel 139, stk. 1, første afsnit, litra d), i forordning (EU) nr. 1308/2013 kan sukker eller isoglucose, der i et produktionsår fremstilles ud over den kvote, der er omhandlet i nævnte forordnings artikel 136, kun eksporteres inden for et kvantitativt loft, som Kommissionen fastsætter.
            
         
               (2)
            
            
               Gennemførelsesbestemmelserne vedrørende eksport ud over kvoten og navnlig vedrørende udstedelsen af eksportlicenser er fastsat i forordning (EF) nr. 951/2006.
            
         
               (3)
            
            
               For produktionsåret 2016/17 blev det oprindelig anslået, at et kvantitativt loft på 650 000 ton, udtrykt i hvidt sukker, for eksport af sukker, som er fremstillet ud over kvoten, ville kunne dække markedsefterspørgslen. Dette loft blev fastsat ved Kommissionens gennemførelsesforordning (EU) 2016/1713 (3). Ifølge de seneste skøn forventes produktionen af sukker ud over kvoten imidlertid at stige til 4 100 000 ton. Det er derfor vigtigt at sikre, at der er afsætningsmarkeder for sukker, der er fremstillet ud over kvoten.
            
         
               (4)
            
            
               Da WTO's loft for eksport i produktionsåret 2016/17 ikke er nået fuldt ud, er det hensigtsmæssigt at forhøje det kvantitative eksportloft for sukker, der er fremstillet ud over kvoten, med 700 000 ton for at give Unionens sukkerproducenter nye forretningsmuligheder.
            
         
               (5)
            
            
               Gennemførelsesforordning (EU) 2016/1713 bør derfor ændres.
            
         
               (6)
            
            
               For at tillade indgivelse af eksportlicensansøgninger for den ekstra mængde af sukker, der er fremstillet ud over kvoten, bør suspenderingen af indgivelse af ansøgninger, jf. artikel 1, stk. 3, i Kommissionens gennemførelsesforordning (EU) 2016/1810 (4) ophæves.
            
         
               (7)
            
            
               Gennemførelsesforordning (EU) 2016/1810 bør derfor ændres.
            
         
               (8)
            
            
               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Artikel 1, stk. 1, i gennemførelsesforordning (EU) 2016/1713 affattes således:
   
      »1.   For produktionsåret 2016/17 fastsættes det kvantitative loft omhandlet i artikel 139, stk. 1, litra d), i forordning (EU) nr. 1308/2013, til 1 350 000 ton for eksport uden restitution af hvidt sukker, der er fremstillet ud over kvoten og henhører under KN-kode 1701 99.«
   
   Artikel 2
   Artikel 1, stk. 3, i gennemførelsesforordning (EU) 2016/1810 udgår.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. marts 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  EUT L 178 af 1.7.2006, s. 24.
   
      (3)  Kommissionens gennemførelsesforordning (EU) 2016/1713 af 20. september 2016 om fastsættelse af det kvantitative loft for eksport af sukker og isoglucose, der er fremstillet ud over kvoten, indtil udgangen af produktionsåret 2016/17 (EUT L 258 af 24.9.2016, s. 8).
   
      (4)  Kommissionens gennemførelsesforordning (EU) 2016/1810 af 12. oktober 2016 om fastsættelse af udstedelsesprocentsatsen for eksportlicenser, afvisning af eksportlicensansøgninger og suspension af indgivelsen af eksportlicensansøgninger for sukker, der er fremstillet ud over kvoten (EUT L 276 af 13.10.2016, s. 9).